钦定古今图书集成/明伦汇编/人事典/第028卷 > 《声赋》宋·张咏
## 钦定古今图书集成/明伦汇编/人事典/第028卷 > 《声赋》宋·张咏

声赋之作，岂拘模限韵，春雷秋虫之为事也？盖取诸声成之文，王化之本，苟一所补，不愧空言尔。赋曰：

罔象迷冥，大人忽生。混沌初窍，呀然震惊。二仪吐形，
万灵吐英。天机动制，轧而为声。故形有美恶焉，声有
小大焉。伊物类之动作，俟人事而克全。至于大雷隐
空，万窍吼风，不为之隆；品物磨臬，羽足动发，不为之
末。未若人声与天通，功与物长。雄口吻之启，出于厥
躬；道机之张，腾凌鸿濛。其所闻者，羲黄唐虞，继踵而
至，宇宙隘其神，造化侔其智，在声之伟也，得不回天
而动地？观其得一之发，清清泠泠，凉寰洗瀛，万类听
之，如懵而醒。仁信之发，溶溶奕奕，呼道振德，万类听
之，如日破黑。曰礼曰义，相迭而起，鸣孝响悌，骇心清
耳，万类听之，如愁得喜。广成五老闻而启齿曰：“是何
帝皇之声也如此九道交讹，华夷和歌，蠢动鼻息，欢
咍实多。”其在物也，昭昭融融，万缘和同，万籁响空，答
天之功；其在人也，万心气平，万口宣腾，《云门六英》，答
君之声。故知五音八声，声之枝欤；金石丝竹，声之器
欤。若本不正而声不清，何尝动天地，泣鬼神而有诸？
三五迭生，异业同声，唱古寡应，呼今得精，仪事以之
繁会，时风为之劲清，作礼者有周旋之矩，制乐者有
《大武》之名。故圣人之音，铿如锵金；圣人之治，潺如流
水。加以商辛夏癸，行无辙轨，情欲沸空，淫哇盈耳，民
不知告，政声遂毁，幽厉纵作，心胡可度。唱僻者轻脱，
和伪者交错，鼓钲之响日驰，礼义之风日薄，王道民政，溃然投壑。攻乎亡国之音，聚为终身之乐。秦怪一
声，天摇地坑，烘赫，火烈荒茫，海倾阿房，辇材枿臬，山
回紫塞，筑垒訇轰震雷，钳圣愚儒，四海暌孤，刮剥亡
命，痛脑连胫。于是民失其业，怨口喋喋，野薄其农，荆
榛飏风，刑失其矩，民哀无所，兵革填委，死为怨鬼。故
怨之为气也，散为嚣尘，积为屯云，闭郁六合，阳灵不
曛。怨之为声也，烈风相倚，怒涛兼起，鬼哭“于郊，神号
于市，川谷为之斗击，《山峦》以之崩圮，陈吴一呼，而宗
社瓦毁，天穷地终，丑声不已。”洎于汉唐。惟高与光，太
宗缵尧，开元嗣皇，智冠绝古，气凌昊苍。“倚天凭怒，即
动荡于八荒；按剑大呼，即交映于中方。借力者黎献，
助声者贤良，亦不能广仁义于递奏。使道德之激扬，
掩商秦之馀韵，系唐虞之芳声者也。未若我后，凝神
定思，诚求理致，与圣作则，为难于《易》。惟礼是崇，惟仁
是嗜，叩乎杳冥，清静以听。闻古谬惑，皇心不平。于以
忠良是旌，息嗟吁之声，不肖是黜，息滥谬之声。均物
恻隐，息哀怨之声，厚施薄敛，息流亡之声，四人是别，
息浇竞之声，狴犴是理，息冤枉之声，道德是守，息兵
革之声，人劳是恤；息雕斲之声，小人是远；息邪佞之
声，正音是奏”；息《惉滞》之声，奇哉壮矣！尧嗟舜惊。致章
濩之调，下觉唐尧之颂轻。浩浩荡荡，无得而名异。声
之袭也，扬溢昭灼，上贤下愚，既欢且谑。鸟兽跄跄，虫
虺跃跃。信千载之一时，与有生而同乐。余欲引声而
作，未知何若？